Հուլիսի 1-ին Վանաձորի Հայքի հրապարակից մեկնարկեց բարեգործական կիսամարաթոն (վազքի մարաթոն): Մարաթոնի նպատակն էր լրացնել Վանաձորում 2011թ.-ին հիմնած և մինչ օրս ակտիվ գործող «Փոքրիկ իշխան» երեխաների խնամքի ցերեկային կենտրոնի ծրագրային ֆինանսական բացը: Մարաթոնի աջակիցն էր Վանաձորի համայնքապետարանը։ Վազքարշավին ներկա էին Վանաձոր համայնքի ղեկավար Մամիկոն Ասլանյանը, համայնքի ղեկավարի տեղակալ Արման Բերնեցյանը, գլխավոր խորհրդական Արտյոմ Գրիգորյանը, աշխատակազմի քարտուղար Արթուր Օհանյանը, ֆիզկուլտուրայի և սպորտի բաժնի պետ Գևորգ Մացակյանը, համայնքապետարանի աշխատակիցներ, «Փոքրիկ իշխան» երեխաների խնամքի ցերեկային կենտրոնի և «Հայկական կարիտաս» ԲՀԿ տնօրինությունը, բազմաթիվ վանաձորցիներ։